Žymiausių tapytojų, skulptorių ir architektų gyvenimai
Žymiausių tapytojų, skulptorių ir architektų gyvenimai (it. Le vite de' più eccellenti pittori, scultori e architettori, tiesiogiai išvertus „Pačių puikiausių tapytojų, skulptorių ir architektų gyvenimai“), sutrumpintai tiesiog Gyvenimai (it. Le Vite) – menininkų biografijų rinkinys, kurį parašė italų architektas ir tapytojas Džordžas Vazaris (Giorgio Vasari, 1511–1574). Pirmą kartą knyga išleista 1550 m. Antrasis, papildytas leidimas pasirodė 1568 m. „Gyvenimai“ laikomi pirmąja tokio pobūdžio knyga istorijoje ir Džordžas Vazaris − meno istorijos literatūros žanro pradininku.